"โสภณ"สั่ง จัดโซนนิ่งท่าเรือพัทยาใต้
โพสต์ทูเดย์- "โสภณ" สั่งจัดระเบียบโซนนิ่งเรือท่องเที่ยว หวังลดอุบัติเหตุ หลังเรือล่มทำนักท่องเที่ยวเสียชีวิต
8 ม.ค. 2553

โพสต์ทูเดย์- "โสภณ" สั่งจัดระเบียบโซนนิ่งเรือท่องเที่ยว หวังลดอุบัติเหตุ หลังเรือล่มทำนักท่องเที่ยวเสียชีวิต
 นายโสภณ ซารัมย์ รมว.คมนาคม กล่าวภายหลังการตรวจดูสภาพการจอดเรือและการสัญจรของการเดินเรือท่องเที่ยวพัทยา หลังจากเมื่อช่วง 2 เดือนที่ผ่านมามักมีอุบัติเหตุทางน้ำหลายครั้ง จนทำให้มีนักท่องเที่ยวเสียชีวิตและได้รับบาดเจ็บ ว่า ได้สั่งการให้มีการจัดระเบียบโซนนิ่งของเรือท่องเที่ยวที่จอดใหม่ให้เป็นระเบียบ เส้นทางการเข้าออกของเรือเร็ว เรือท่องเที่ยว ให้เป็นเส้นทางเดินเรือให้ถูกช่องทางเพื่อลดอุบัติเหตุ นอกจากนี้ยังให้ทางเจ้าท่ากวดขันเรือที่ไม่ต่อทะเบียน และใบนายท้ายของผู้ขับเรือด้วย